ผู้ผลิตอะไหล่ยานยนต์จากสหรัฐฯ ร่วมทุนบ.ในเครือ LOXLEY หวังรุกตลาด AEC
“เฟดเดอรัล โมกุล มอเตอร์พาร์ท” ผู้ผลิตอะไหล่ยานยนต์จากสหรัฐฯ ร่วมทุนบ.ในเครือ LOXLEY หวังรุกตลาด AEC
24 พ.ย. 2558

ผู้สื่อข่าวรายงานว่า บริษัท เฟดเดอรัล โมกุล มอเตอร์พาร์ท ผู้ผลิตและจำหน่ายสินค้าอะไหล่ยานยนต์ จากสหรัฐฯ ร่วมทุน บริษัท พาร์ทโซน (ประเทศไทย) จำกัด ซึ่งเป็นบริษัทในเครือของบริษัท  ล็อกซเล่ย์  จำกัด (มหาชน) หรือ LOXLEY เพื่อขยายเครือข่ายการจัดจำหน่ายในภูมิภาคเอเชียแปซิฟิก
โดยการร่วมทุนครั้งนี้ จะทำให้พาร์ทโซน มีความพร้อมทั้งในเรื่องของเงินทุน การเป็นตัวแทนจำหน่ายสินค้าคุณภาพสูง เช่น ผ้าเบรกเฟอโรโด (FERODO) หัวเทึยนแชมเปี้ยน (CHAMPION) และสินค้าใหม่ๆในอนาคต ตลอดจนได้รับการถ่ายทอดความรู้ประสบการณ์ระดับโลกเพื่อพัฒนาบริษัท
ด้านนายวชิระ ยองใย กรรมการผู้จัดการ บริษัท พาร์ทโซน (ประเทศไทย) จำกัด เปิดเผยว่า ภายหลังการเข้ามาของเฟดเดอร์รัลฯ นโยบายด้านการตลาดหลักๆ ยังคงไม่เปลี่ยนแปลง แต่จะเน้นการสร้างเครือข่ายการกระจายสินค้าและการจัดจำหน่ายให้ครอบคลุมมีประสิทธิภาพมากขึ้นและรวดเร็วขึ้น โดยคาดว่าจะสามารถขยายสาขาเพิ่มขึ้นเป็น 12 สาขา จากเดิมที่อยู่ 4 สาขา แบ่งเป็นสำนักงานและคลังสินค้าหลักในกทม. 2 แห่ง และที่เชียงใหม่และสุราษฎร์ธานีอีกจังหวัดละแห่ง
 
 